एक बज कर दस मिनट पर जब हम गुरुकुल से चलने को तैयार हुए तो स्वामी विश्वरूप ने लंच करने का आग्रह किया . इसके साथ ही बड़े स्वामी दो कार्टूनों में रस्क और बिस्कुट रखवा दिए . उन्होंने बड़े ही अनौपचारिक ढंग से पीपल के पौधे में मिट्टी डाली और थोड़े पानी से सींच दिया . पैंसठ-सत्तर के बीच में खड़े बड़े स्वामी बहुत हंसमुख और मित्रवत्सल दिखे . मनोज जहाँ-तहां अंग्रेजी बोलते और बाकी स्वामी भी ऐसा ही कर डालते लेकिन बड़े स्वामी समझ में आने वाली गुजराती में अपने विचार बड़ी बेबाकी से रखते . उनकी बातों से उनके अध्येता होने का पता चलता था और लोकाचार के अनेक किस्से उनके उदाहरणों में आते थे .